Yaumil Agoes Achir

Prof. Dr. Yaumil Chairiyah Agoes Achir (20 Mei 1941 – 1 Juli 2003) panèka sala sèttong psikolog, akademisi, bân birokrat asalla ḍâri Indonesia. Ghuru bhesar psikologi è Universitas Indonesia panèka aghâḍhuwi jabatan mènangka Dekan Fakultas Psikologi Universitas Indonesia dâri taon 1990 kantos 1994, sarta dhâddhi Kopala Badan Koordinasi Kalowarga Berencana Nasional ḍâri taon 2001 kantos panjhânnângèpon sèdhâ è taon 2003.

 Karèr è dâlem Pandhidhighân 
Yaumil molaè karèr akademikkaa è taon 1964 mènangka asisten Profesor Sukarni Catur Munandar, sè saterrossa ḍhâddhi pambimbing doktoralna. Yaumil èolok sareng kanca-kancana sarta mahasiswana kalabân sebbudhân 'Mbak Ade'. Polana kapènterran bân kalancaranna abhicara, panèka sering èonjhâng mènangka pabhicara è dâlem sèminar bân konferensi akademik.

È bulân Oktober 1982, Yaumil èyangka' dhâddhi Katua Jurusan Psikologi Pandidighân è Fakultas Psikologi UI. È tangghâl 11 September 1990, Yaumil dhâddhi Dekan Fakultas Psikologi aghântè Soesmalijah Soewondo. Salama ajâbhât mènangka dekan, Yaumil èyangka' dhâddhi Ghuru Bhesar Psikologi è tangghâl 1 April 1993. Piḍato pangokowan sè èbâcaaghi è tangghâl 7 Agustus 1993 bhul-ombhullâ 'Pendekatan Psikologi ḍâlam Pengembangan Pendidikan Nasional'. Panèka ajâbhât mènangka dekan kantos 25 Juni 1994 bân èghantèyaghi sareng Suprapti Sumarmo.

 Sombher